Адыгабзэхэм ягущыIэгъэпс лъэпкъ шъхьаIэхэу гущыIэзэхэхьанымрэ гущыIэпкъзэхэхьанымрэ афэдэхэр, Къумэхэ Мухьадинэ зэритхырэмкIэ, шъошэгъэпс категориехэм ямыпхыгъэу къызэхэпфынхэ плъэкIыщтэп. Джащ фэдэу гущыIэгъэпсыныр морфологием къыщытыгъэныр нахь тэрэзэу авторым елъытэ. Армырмэ, гущыIэгъэпсыныр морфологием къыхэхыгъэ хъумэ, зэмыхъокIырэ бзэ гущыIэхэу наречием, зэпхыхэм, гущыIэгъусэхэм, междометиехэм афэдэхэм уакъытегущыIэн плъэкIыщтэп. ПчъэгъацIэхэмрэ цIэпапкIэхэмрэ уакъытегущыIэ зыхъукIэ, зы грамматикэ категорие закъу – категориеу падеж зэхъокIыныр ары ныIэп къызэхэпфынэу хъурэр.